ಅಮೆರಿಕದಲ್ಲಿ ಮತ್ತೆ ಶುರವಾಯ್ತಾ ಜನಾಂಗೀಯ ಸಂಘರ್ಷ? ಕಪ್ಪು ಯುವಕನ ಕೊಲೆಗೆ ಭಾರಿ ವಿರೋಧ! masthmagaa.com: ವಿಶ್ವದ ಮಾನವ ಹಕ್ಕುಗಳ ಪ್ರವರ್ತಕ, ಪ್ರತಿಪಾದಕ ಜಗತ್ತಿನ ರಾಷ್ಟ್ರಗಳ ಸೋ ಕಾಲ್ಡ್ ದೊಡ್ಡಣ್ಣ ಅಮೆರಿಕದಲ್ಲಿ ಒನ್ಸ್ ಎಗೇನ್ ಜನಾಂಗೀಯ ಸಂಘರ್ಷ ಆರಂಭವಾಗಿದೆ. ಅಮೆರಿಕದಲ್ಲಿ ಕಳೆದ ವಾರ ಕಪ್ಪುಜನಾಂಗಕ್ಕೆ ಸೇರಿದ 25 ವರ್ಷದ ಜೆಲ್ಯಾಂಡ್ ವಾಕರ್ ಅನ್ನೋ ಯುವಕನೊಬ್ಬನ ಹತ್ಯೆಯಾಗಿತ್ತು. ಇದೀಗ ಆತನನ್ನ ಪೊಲೀಸರೇ ಶೂಟ್ ಮಾಡಿ ಹತ್ಯೆ ಮಾಡಿದ್ದಾರೆ ಅನ್ನೋದು ಬೆಳಕಿಗೆ ಬಂದಿದೆ. ಈ ಬಗ್ಗೆ ವಿಡಿಯೋ ಒಂದು ರಿಲೀಸ್ ಆಗಿದ್ದು ಇದು ಪೊಲೀಸರ ದುಷ್ಕೃತ್ಯ ಅಂತ ಸಾಬೀತಾಗಿದೆ. ಹತ್ಯೆಯಾದ ಯುವಕ ವಾಕರ್ ಕಳೆದ ವಾರ ಕಾರು ಚಾಲನೆ ಮಾಡುವಾಗ ಟ್ರಾಫಿಕ್ ಉಲ್ಲಂಘನೆ ಮಾಡಿದ್ದ. ಹೀಗಾಗಿ ಆತನ ಕಾರ್ನ್ನ ನಿಲ್ಲಿಸೋ ವೇಳೆ, ಪೊಲೀಸರು ಅವನನ್ನ ಹಲವಾರು ಸುತ್ತು ಬುಲೆಟ್ಗಳಿಂದ ಶೂಟ್ ಮಾಡಿ ಕೊಂದಿದ್ರು ಅಂತ ಹೇಳಲಾಗಿದೆ. ಈ ವಿಡಿಯೋ ರಿಲೀಸ್ ಆದ ಬೆನ್ನಲ್ಲೇ ಈಗ ಹತನಾದ ವಾಕರ್ ಪರವಾಗಿ ಅಲ್ಲಿನ ಜನರ ಬೀದಿಗಳಿದಿದ್ದು ಭಾರಿ ಆಕ್ರೋಶ ಹೊರ ಹಾಕ್ತಿದ್ದಾರೆ. ನೂರಾರು ಜನ ʻಜಸ್ಟೀಸ್ ಫಾರ್ ಜೆಲ್ಯಾಂಡ್ʼ ಅಂತ ಘೋಷಣೆಗಳನ್ನ ಕೂಗ್ತಾ ಮೆರವಣಿಗೆ ಮಾಡ್ತಿದಾರೆ. ಇತ್ತ ಇನ್ನೊಂದ್ ಕಡೆ ಶೂಟರ್ ಒಬ್ಬ ಇಬ್ಬರನ್ನ ಕೊಂದು, ಮೂವರು ಪೊಲೀಸ್ ಅಧಿಕಾರಿ ಸೇರಿದಂತೆ 4 ಜನ್ರನ್ನ ಗಾಯಗೊಳಿಸಿ, ಕೊನೆಗೆ ತಾನು ಶೂಟ್ ಮಾಡ್ಕೊಂಡು ಮೃತಪಟ್ಟಿರೋ ಘಟನೆ ಟೆಕ್ಸಾಸ್ನಲ್ಲಿ ನಡೆದಿದೆ. ಇನ್ನು ಇಷ್ಟೆಲ್ಲಾ ಹೋರಾಟ ಹಾಗೂ ಪ್ರತಿಭಟನೆಗಳ ನಡುವೆಯೂ ಒಂದು ವಿಚಾರವನ್ನ ಇಲ್ಲಿ ಹೇಳಲೇ ಬೇಕು. ಜಗತ್ತಿನಾದ್ಯಂತ ಎಲ್ಲರನ್ನೂ ದೋಚಿದ್ದ ಬ್ರಿಟಿಷರು ಒಂದು ಕಾಲದಲ್ಲಿ ಅಮೆರಿಕವನ್ನೂ ಬಿಟ್ಟಿರಲಿಲ್ಲ. ಇಂದು ಬ್ರಿಟನ್ ಹಾಗೂ ಅಮೆರಿಕ ಎರಡೂ ಹೆಗಲಿಗೆ ಹೆಗಲು ಕೊಟ್ಟು ಜಗತ್ತಲ್ಲಿ ಒಳ್ಳೇ ಫ್ರೆಂಡ್ಸ್ ರೀತಿ ಇರ್ಬೋದು. ಆದ್ರೆ ಒಂದು ಕಾಲದಲ್ಲಿ ಅದೇ ಫ್ರೆಂಡ್ ಮೇಲೆ ಯುದ್ದ ಮಾಡಿ ಸಾವಿರಾರು ಜನರನ್ನ ಬಲಿತೆಗೆದುಕೊಂಡಿದ್ರು ಬ್ರಿಟಿಷರು. ಆ ದಾಸ್ಯದಿಂದ ಮುಕ್ತಿ ಹೊಂದಿ ಅಮೆರಿಕ ಅನ್ನೋದು ಸ್ವತಂತ್ರ ರಾಷ್ಟ್ರವಾಗಿ ಸ್ಥಾಪನೆಯಾದ ದಿನ ಇವತ್ತು. ಅಂದ್ರೆ ಇಂದು ಅಮೆರಿಕದಲ್ಲಿ ಸ್ವಾತಂತ್ರ್ಯ ದಿನಾಚರಣೆ. ಬರೋಬ್ಬರಿ 246 ನೇ ಸ್ವಾತಂತ್ರ್ಯ ದಿನಾಚರಣೆಯನ್ನ ಅತ್ಯಂತ ವೈಭವಯುತವಾಗಿ ಆಚರಣೆ ಮಾಡ್ತಿದೆ ಯನೈಟೈಡ್ ಸ್ಟೇಟ್ಸ್ ಆಫ್ ಅಮೆರಿಕ. masthmagaa.com